شەفەق نیوز/ ساڵانە رێژەی لە داڵگبۊین مناڵەێل لفانە وەرەو زیای چوود وە جوورێک ساڵانە (1.6) ملیۆن مناڵ لفانە لە داڵگبوود.
زانایەێلە باس لەوە کەن، رێژەی لە داڵگبۊین مناڵەێل لفانە لە دۊیایی ساڵەێل هەشتاکان ئەرا سێ ئەوەنەی زیاد کردیە، وە جوورێک ئیسە لە  جەم 42 زاییک  یەکێگی مناڵێگ لفانەس. 
  
سایت بی بی سی بلاوکرد ساڵانە لە جەهان لە جەم 1.6 ملیۆن مناڵ لفانە لە داڵگبوود.
زانایەێلە ئۊیشن: هووکارەێل دوگیانبۊین و نواچین پزشکیەێلە جوور بلوری هیشتیە رێژەی لە داڵگبۊین مناڵ لفانگ سێ ئەوەنە زیاد بکەێد.
وەگورەی راپۆرتێگ لە گۆڤار ( هیومان ریپرۆداکشن) پزشکی، رێژەیلە داڵگبۊین مناڵ لفانە لە ماوەیی ساڵ گوزەشتە رەسیە لوتگە، وە رێژە 32٪ لە کشوەر ئاسیا و 71٪ لە ئەمریکای باکوور.
